Kungiyar Izala reshen Jihar kano ta ba CP Wakili kyautar Kur'ani da littafan Musulunci ▷ Legit.ng
Kungiyar Izala reshen Jihar kano ta ba CP Wakili kyautar Kur'ani da littafan Musulunci
4 months ago 1843 views by Abubakar Nura Bala
Kwamishinan yan sandan jihar Kano, Muhammad Wakili ya ziyarci Shugaban kungiyar Izala na jihar, Dr. Abdullahi Saleh Pakistan a yau Asabar, 16 ga watan Maris.
Kwamishinan ya kai wannan ziyara ne domin girmamawa da kuma samun kwarin gwiwa a ayyukan da yake aiwatarwa a jihar Kano.
"Ka sani cewar dukkan aikin da mutum yake yi, zai iya wakiltar musulunci a wajen, ka yi iyaka kokarinka wajen kare musulinci da aikin da kakeyi. Kuma kayi Adalci a aikinka, domin Allah zai tsayar dakai yayi maka hisabi a kiyama," Inji Dr. Pakistan
Yayinda shugaban Izala ke gabatar da Kur'ani ga CP Wakili
''Ni ba na siyasa, ba ni da Jam'iyya, kuma ba zan siyar da lahira ta akan duniya ta ba, balle na siyar da lahirata akan duniyar wani, kun ga babbar asara kenan'', inji CP Waliki.
KU KARANTA KUMA: Zaben gwamna: Yan asalin jihar Kano mazauna Amurka da Turai sunce suna tare da Ganduje
A karshe, Dr. Pakistan ya gabatar da kyautar Alqur'ani mai girma, da littattafai na addinin musulunci da Kwamishinan ÿan sandan na Kano
Zaben gwamna: Yan asalin jihar Kano mazauna Amurka da Turai sunce suna tare da Ganduje